תא הכתבים הצבאיים

תא הכתבים הצבאיים הוא מסגרת מקצועית מאורגנת של עיתונאים וכתבים ישראלים המסקרים בקביעות את תחום הצבא והביטחון. התא פועל בתיאום עם דובר צה"ל, ומשמש גוף מתווך בין מערכות התקשורת לבין המערכת הצבאית, בעיקר בכל הנוגע למסירת מידע, תדרוכים, סיורים, וחלוקת חומרים לציבור. חברות בתא נחשבת למסגרת מוסדית מקצועית, המותנית בעמידה בתבחינים שנקבעו על ידי צה"ל בעקבות המלצות ועדת פרוקצ'יה.

 רקע 
מסגרת תא הכתבים הצבאיים פועלת מזה עשורים כמנגנון מוסדר המאפשר שיח מקצועי בין צה"ל לבין כתבים המסקרים ענייני צבא וביטחון. ההתפתחויות באמצעי התקשורת, ריבוי כלי המדיה, והמעבר לסיקור דיגיטלי רב־פלטפורמי הביאו לאורך השנים להרחבה ולעדכון מתמיד של מסגרת העבודה המשותפת.

בשנת 2018 הוקמה ועדת פרוקצ'יה, בראשות השופטת (בדימוס) אילה פרוקצ'יה, לבחינת ממשק העבודה בין דובר צה"ל לבין הכתבים הצבאיים. הוועדה גיבשה עקרונות מחייבים באשר להיקף התא, תבחינים מוסדיים למערכות תקשורת, ותבחינים פרסונליים לכתבים המבקשים להצטרף.

 תבחינים וקריטריונים לחברות בתא 
המלצות ועדת פרוקצ'יה קבעו שורה של תנאים לצירוף כלי תקשורת וכתבים:
 תבחינים מוסדיים – כלי תקשורת מוכר, מוביל ומבוסס, בעל תפוצה ונוכחות ציבורית משמעותית.
 תבחינים פרסונליים – כתב בעל ניסיון בסיקור ביטחוני, עמידה בכללי האתיקה העיתונאית ובנורמות של סודיות ואחריות ציבורית.
 היקף חברים מוגבל – כ־25 כתבים בלבד, כדי לאפשר תדרוך אפקטיבי, מענה מהיר, ושיתוף פעולה יעיל.

 בחינת הרכב מחודשת (2025) 
ב־22 בינואר 2025 פרסם דובר צה"ל קול קורא לכלי תקשורת המבקשים לשלב נציג מטעמם בתא, בעקבות "השינויים שחלו באמצעי התקשורת במלחמה". דובר צה"ל, תת־אלוף דניאל הגרי, הורה על בחינה מחודשת של הרכב התא לאחר שנה בלבד מהבחינה הקודמת. ב־23 במרץ 2025 הוגשו כל הבקשות לבחינת דובר צה"ל. לאחר בחינה "יסודית ומעמיקה", בהתאם לעקרונות ועדת פרוקצ'יה ובהתאם לשינויים שחלו בתא בשש השנים מאז סיכום המלצות הוועדה, הוחלט על צירוף של שלושה כתבים חדשים. צה"ל הדגיש כי ההחלטה נעשתה תוך שמירה על היקף מצומצם של כ־25 חברים, כדי לשמר את איכות התדרוכים והיכולת לתת מענה אפקטיבי.

 הרכב התא 
+שם גוף תקשורתחברי התאחברת החדשותניר דבוריניצן שפיראחדשות 13אלון בן דודאור הלרעכשיו 14הלל ביטון רוזןנועם אמירכאן חדשותרועי שרוןכרמלה מנשהאיתי בלומנטל אייל עלימאהארץיניב קובוביץ'עמוס הראלהמודיע ישראל קצוברידיעות אחרונותיוסי יהושועישראל היוםלילך שובליואב לימורמעריבאבי אשכנזימקור ראשוןישי אלמקייסג'רוזלם פוסטיונה ג'רמי בובThe Times of Israel עמנואל פביאןגלי צה"לדורון קדושאמיר בר שלוםynetיואב זיתוןרון בן ישיוואלהאמיר בוחבוטערוץ 7קובי פינקלרמאקושי לויI24NEWSינון שלום יתח

 הערות שוליים 

קטגוריה:דובר צה"ל
קטגוריה:ישראל: ארגוני תקשורת